**Molimo slijediti upute korak po korak. Ukoliko se preskoči jedan korak, prijava neće biti uspješna.**

Učenici se prijavljuju putem AAI elektroničkog identiteta (korisničko ime i lozinka koju učenici/roditelji koriste za pristup e-dnevniku).

**Postupak aktivacije Office365 za škole**

1. Spojiti računalo (stolno ili prijenosno) ili tablet na internet
2. upisati u Google tražilicu sljedeću poveznicu: [https://office365.skole.hr](https://office365.skole.hr/) , pristupiti poveznici te napraviti sljedeće korake:
	1. odabrati u desnom kutu Aktivacija O365
	2. odabrati još jednom pri dnu stranice Aktivacija O365
	3. upisati AAI identitet(korisničko ime i lozinku kao za e-dnevnik)

-korisničko ime upisati u obliku npr. ivan.horvat@skole.hr

-lozinku upisati bez korištenja razmaka te pripaziti na unos velikih i malih slova

1. ukoliko se učenik prvi puta prijavljuje na Office365, treba prihvatiti uvjete korištenja pri dnu stranice
2. ukoliko se učenik u školi prijavljivao na office365 za škole , tada će u desnom kutu ekrana pisati njegovo korisničko ime
3. odabrati Odvedi me na office365
4. kada na stranici piše pozdravna poruka npr. Dobro jutro, dobar dan, dobro večer učenik je uspješno prijavljen na office365

**Ovaj korak potrebno je napraviti samo prilikom prve prijave u sustav Office365 za škole.**

**Postupak prijave na edmodo**

1. Upisati u Google tražilicu: <https://new.edmodo.com/> te pristupiti stranici
2. U gornjem desnom kutu odabrati Log in
3. Odabrati Log in with Microsoft, još jednom unijeti korisničko ime i lozinku za e-dnevnik i kliknuti Prijavi se
4. Odabrati opciju **Ja sam učenik** i potvrditi ju
5. Ukoliko je prijava bila uspješna, učenik s lijeve strane može na popisu pronaći virtualnu učionicu svoga razreda na koju može kliknuti
6. Razrednik je već dodao učenika u grupu tako da učenik može pročitati sve obavijesti koje razrednik i predmetni učitelji stavljaju u grupu

Napomena:

I kod aktivacije Office365 za škole i kod prijave na edmodo moguća je pogreška zbog opterećenog sustava.

Ukoliko prilikom točnog unosa korisničkog imena i lozinke piše **Greška: Neobrađena iznimka**, sustav je preopterećen.

Treba ponoviti cijeli postupak još jednom. Ukoliko se i dalje javlja ista pogreška, **postupak ponoviti nekoliko puta u toku dana.**